Document ID: 32001R0703

Komisjoni määrus (EÜ) nr 703/2001,
6. aprill 2001,
milles sätestatakse taimekaitsevahendite toimeained, mida kontrollitakse nõukogu direktiivi 91/414/EMÜ artikli 8 lõikes 2 osutatud tööprogrammi teises etapis, ning vaadatakse läbi kõnealuste ainete puhul referentideks määratud liikmesriikide loetelu
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] viimati muudetud komisjoni direktiiviga 2001/21/EMÜ, [2]
võttes arvesse komisjoni 28. veebruari 2000. aasta määrust (EÜ) nr 451/2000, milles sätestatakse nõukogu direktiivi 91/414/EMÜ artikli 8 lõikes 2 osutatud tööprogrammi teise ja kolmanda etapi üksikasjalikud rakenduseeskirjad, [3] eriti selle artikli 5 lõiget 2 ja artiklit 6,
ning arvestades järgmist:
(1) Tootjad, kes soovisid, et 26. juuliks 1993 juba turule viidud ja määruse (EÜ) nr 451/2000 I lisas loetletud toimeained kantakse direktiivi 91/414/EMÜ I lisasse, pidid teavitama kõnealusest soovist asjaomast referentliikmesriiki hiljemalt 31. augustiks 2000.
(2) Referentliikmesriigid on teatanud komisjonile, kas sellised teatised vastavad määruse (EÜ) nr 451/2000 V lisa 1. osas osutatud vastuvõetavuskriteeriumidele, nagu nõutakse kõnealuse määruse artikli 5 lõikes 1.
(3) Komisjon on koostöös alalise taimetervise komiteega vaadanud kõnealused teatised omakorda üle, et teha kindlaks, kas referentliikmesriik on saanud need kätte enne tähtaja möödumist ja kas need vastavad vastuvõetavuskriteeriumidele.
(4) Seepärast tuleb teha otsus, milles määratakse kindlaks nimetatud määruse raames kontrollitavad toimeained ja nende ainete puhul teavitajatena tegutsevad isikud.
(5) Liikmesriikide määramine referentideks direktiivi 91/414/EMÜ artikli 8 lõikes 2 ettenähtud tööprogrammi teiseks etapiks on sätestatud määruse (EÜ) nr 451/2000 artikli 4 lõikes 1 ja I lisas; pidades silmas teatavat tasakaalustamatust, mis on ilmnenud pärast I lisasse kande tegemise taotluste läbivaatamist, tuleks teatavate toimeainete puhul referendi roll anda teisele liikmesriigile.
(6) Direktiivi 91/414/EMÜ artikli 8 lõikes 2 nõutud läbivaatamise õigeaegseks lõpetamiseks tuleks määrata tähtaeg ka toimikute ja muude tehnilise või teadusliku teabe esitamiseks referentliikmesriigile, nagu nõutakse määruses (EÜ) nr 451/2000.
(7) Eespool nimetatud nõuetele vastava teatise esitanud tootjate nimed ja aadressid tuleks avaldada, et võimaldada kontaktide loomist ühiste toimikute esitamiseks.
(8) Käesoleva määrusega ettenähtud meetmed on kooskõlas alalise taimetervise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
1. Määruse (EÜ) nr 451/2000 raames kontrollitavate toimeainete loetelu on esitatud käesoleva määruse I lisa A-veerus.
2. Lõikes 1 osutatud ainete puhul määratud referentliikmesriigid on märgitud käesoleva määruse lisa B-veerus vastava toimeaine kõrval.
3. Tootjad, kes on vastavalt määruse (EÜ) nr 451/2000 artikli 4 lõikele 2 esitanud õigeaegselt teatise, on loetletud käesoleva määruse I lisa C-veerus kolme- või viietähelise koodina vastava toimeaine kõrval. Igale koodile vastavad tootjate nimed ja aadressid on esitatud käesoleva määruse II lisas.
Artikkel 2
Määruse (EÜ) nr 451/2000 artikli 5 lõike 4 punktides c ja d osutatud tähtaeg toimikute ja muu asjakohase teabe esitamiseks referentliikmesriigile on 30. aprill 2002.
Artikkel 3
Käesolev määrus jõustub 1. mail 2001.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 6. aprill 2001

Labels: 20
0
3
6
18